Otvorenje izložbe u Kući Reichsmann
2026-05-02 10:00 - 12:00 (Europe/Zagreb) | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Udruga veterana 122. brigade HV Đakovo poziva vas na otvorenje izložbe u kući Reichsmann.
Izložba fotografija poginulih hrvatskih branitelja u Domovinskom ratu Đakova i Đakovštine.
Izložba dijela radova akademskih slikara sa održane izložbe „Đakovo vječno srce Slavonije“, 26. Travnja 1992. godine u hotelu Esplanade koju je osobno otvorio prvi hrvatski predsjednik Dr. Franjo Tuđman.
Izložba dijela radova akademskih slikara iz 2013. godine.
Izložba radova akademskih slikara sa likovne kolonije 2026. godine, sa portretom poginulog pilota Zlatka Mejaškog.
Foto: Astro Orion

6. Vatrogasna biciklijada
2026-05-03 10:00 - 17:00 | Kešinci, Kešinci, Semeljci, Hrvatska, 31400, Croatia (Local Name: Hrvatska)
Pozivamo vas na 6. Vatrogasnu biciklijadu koja će se održati u nedjelju, 3. svibnja 2026. godine s početkom u 10:00 sati ispred vatrogasnog doma u Kešincima.
Ova rekreativna biciklijada duga 24,39 km vodi kroz Kešince, Semeljce, Koritnu, Mrzović i Vrbicu, kombinirajući vožnju asfaltiranim i poljskim putevima. Tijekom rute osigurana je okrijepa kod lovačke kuće LD Srndač Kešinci.
Kotizacija iznosi 5 € po sudioniku, a uključuje ručak, piće i okrijepu. Plaćanje je moguće na dan događaja od 08:30 do 09:30 sati. Prijave su otvorene do 30. travnja 2026. na broj 098/9257-217.
Djeca do 14 godina sudjeluju besplatno uz obaveznu pratnju odrasle osobe, a za njih je nošenje kacige obavezno. Svi sudionici dužni su pridržavati se prometnih pravila.
Za najmlađe sudionike organiziran je i dječji biciklistički poligon sa sigurnom zonom za vožnju, edukativnim sadržajem te zabavnim preprekama i vježbama.
Pridružite nam se u aktivnom i zabavnom danu na otvorenom!

Smotra folklora Đakovštine
2026-05-03 16:00 - 20:00 | Gorjani, Gorjani, Gorjani, Hrvatska, 31422, Croatia (Local Name: Hrvatska)
Smotra folklora Đakovštine održat će se 3. svibnja 2026. godine s početkom u 16:00 sati u Domu DVD-a Gorjani.
Riječ je o manifestaciji koja okuplja kulturno-umjetnička društva s područja Đakovštine, s ciljem očuvanja i prezentacije tradicijske kulturne baštine. Sudionici će se predstaviti izvornim pjesmama, plesovima i narodnim nošnjama karakterističnima za ovaj kraj.
Smotra predstavlja važan dio kulturnog života Đakovštine te doprinosi očuvanju i promicanju folklorne tradicije Slavonije, a ujedno je i kvalifikacijska smotra za 60. Đakovačke vezove.

Pričolovkin festival
2026-05-05 10:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Dana grada, 5. svibnja 2026. od 10 sati, dvorište GKČ Đakovo, Bana Josipa Jelačića 30
Što sve očekuje vaše mališane i vas na ovogodišnjem Pričolovkinom festivalu? Dan prepun zanimljivih aktivnosti za sve uzraste, radionice, gostovanja dječjih autora, pričaonica, predstava u suradnji s Centar za kulturu Đakovo, glazbeni i plesni nastupi dječjih skupina…
Pričolovkin festival održava se uz potporu Ministarstvo kulture i medija Republike Hrvatske i Grad Đakovo.
Program:

10:00 Svečano otvorenje festivala

10:00 – 19:00 SAJAMSKA PRODAJA KNJIGA
Prodaja dječjih knjiga i slikovnica po promotivnim cijenama.

10:30 IVANA ANTOLOVIĆ, pripovjedačica – U ZAGRLJAJU PRIČA
Koliko su priče čarobne, lijepe i tople ispričat će nam pripovjedačica Ivana Antolović!
Pripovjedni nastup zamišljen je kao interaktivno i maštovito pripovijedanje prilagođeno predškolcima i učenicima nižih razreda osnovne škole.

10:00 – 12:00 KREATIVNE RADIONICE

15:00 PRIČOLOVKA
Detektiv Pauk: Tko je iz vrta naljutio Krta?
Čitanje slikovnice i kreativna radionica

16:00 ĐURĐICA GATJAL, predstavljanje slikovnice TAMO GDJE PRIJATELJSTVO POČINJE
Slikovnica terapeutskih priča za djecu potiče na snažno promišljanje, razvija empatiju, upoznaje djecu s osnovnim i složenim emocijama, razvija maštu i kreativnost te nas uči usvajanju i razvoju vrlina, a svojim sretnim završetkom stvara osjećaj zadovoljstva i mira u svakom djetetu.

17:00 Lutkarska predstava DOKTOR OD ŽIVOTINJICA, Teatar Gavran
Suradnja s Centrom za kulturu Đakovo
Priča ove zanimljive predstave je jednostavna, nježna i zabavna. U ordinaciju šarmantnog i šašavog veterinara na pregled dolaze mladi pas Pipo i mladi mačak Žac zbog zdravstvenih problema i problema u uzajamnoj komunikaciji. Autor ovog igrokaza je Miro Gavran, najizvođeniji hrvatski kazališni pisac u zemlji i inozemstvu.

18:30 GLAZBENO PLESNI PROGRAM
Đakovačke mažoretkinje, ritmika i jazz dance KUD-a „Sklad“, DV Đakovo, Zumba kids i Mažoretkinje KUD-a Sloga Satnica Đakovačka.

Dvorište našeg djetinjstva: izložba fotografija Tie Ćosić
2026-05-07 17:00 - 18:00 | Osnovna škola “Vladimir Nazor”, Ulica kralja Tomislava 18, Đakovo, 31400, Croatia (Local Name: Hrvatska)
Posjetite prvu samostalnu izložbu fotografija učenice osmog razreda Tie Ćosić pod nazivom Dvorište našeg djetinjstva održat će se 7. svibnja 2026. u 17 sati.
Lokacija: Školska knjižnica OŠ “Vladimir Nazor” Đakovo.
Izložba je organizirana u okviru projekta “Iza zidova”.
Organizator izložbe: Osnovna škola “Vladimir Nazor” Đakovo,
Foto-kino klub Đakovo.

Predavanje o stresu
2026-05-08 19:00 - 20:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Osjećate li stres i pitate se kako ga prepoznati i uspješno prevladati?
Udruga „Terra Panonika“, u suradnji s Gradskim društvom Crvenog križa Đakovo, poziva vas na zanimljivo i korisno predavanje na temu stresa.
Predavanje će održati Martina Špaček, dipl. psih.-prof., univ. spec. klin. psych., koja će vam približiti načine prepoznavanja stresa te ponuditi konkretne savjete kako se s njim nositi u svakodnevnom životu.
📅 Kada? 08.05.2026. u 19:00 sati
📍 Gdje? U prostorijama GD Crvenog križa Đakovo
Projekt financira Hrvatska psihološka komora.
Foto: ilustracija/Unsplash

Otvorenje izložbe "Sinergija pogleda u oku umjetnice"
2026-05-08 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Povodom Dana Grada Đakova Muzej Đakovštine ima čast pozvati Vas na otvorenje retrospektivne izložbe Anice Popović pod nazivom Sinergija pogleda u oku umjetnice u petak 8. svibnja 2026. godine u 19:00 sati.
Izložba donosi presjek umjetničina stvaralaštva u kojem se prepoznatljivo isprepliću pejzaži i portreti kao dvije temeljne osi njezina rada. Slavonski krajolik u njezinim djelima nije tek motiv, nego prostor osobne meditacije i pripadnosti dok portreti postaju zapisi susreta – tihi dijalozi između promatrača i prikazanog. Kroz široku paletu i suptilne pomake između realističkog prikaza i reducirane forme, Popović razvija intiman, smiren i promišljen likovni rukopis.
Anica Popović (r. 1950., Josipovac Punitovački) dugogodišnja je likovna pedagoginja i slikarica. Nakon obrazovanja iz likovne pedagogije na Višoj pedagoškoj školi u Novome Sadu, desetljećima djeluje kao nastavnica istodobno razvijajući vlastiti slikarski izraz.
Ova izložba ujedno potvrđuje kontinuitet zrelosti autoričina izraza, oblikovanog dugogodišnjim iskustvom, pedagoškim radom i trajnom vezanošću uz prostor i ljude koji je okružuju.
Izložbu sufinancira Grad Đakovo i Ministarstvo kulture i medija.
Foto: Grad Đakovo

4. memorijalni koncert „Bećarinama za dušu“
2026-05-08 19:00 - 22:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
U organizaciji KUD-a Tena održat će se 4. memorijalni koncert „Bećarinama za dušu“, u petak, 8. svibnja 2026. godine s početkom u 19:00 sati u dvorani Centra za kulturu Đakovo.
Program koncerta okupit će brojne izvođače i čuvare tradicijske glazbe i bećarca, a publika će imati priliku uživati u nastupima pjevačkih skupina i svirača na tradicijskim instrumentima.
U programu sudjeluju:
* ŽPS „Vranovke“
* MPS „Rakijaši“
* MPS „Baće“
* MPS „Drenjanci“
* MPS „Baće iz Bošnjaka“
* svirači na tradicijskim instrumentima – gajde
* MVS „Bećarine“

Breathwork Detox radionica
2026-05-08 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Ima li neka emocija koju osjećaš i koja tinja, a ne daješ joj da se pokaže? Jer možda se to ne treba pokazivati, nije pristojno, nije fino, dame to ne rade, dečki su snažni, to se ne radi, nitko to ne radi, svi se mogu kontrolirati pa trebaš i ti… (prepoznaješ li koji od svojih obrazaca?)
Ako je odgovor da, onda je ova radionica pun pogodak za tebe!
📅 8. 5. 2026., od 20 h
📍 Healthy Fit, Đakovo (Joze Ivakića 16)
Kroz vođeni Breathwork Detox proces, potpomognut coaching vježbama imat ćeš priliku otpustiti nakupljeni stres, napetost i emocije koje su ostale zarobljene u tijelu.
Uz to, čeka vas i jedna nova tehnika disanja kao iznenađenje
Tehnika koja će ti pomoći još dublje zaroniti u sebe i osloboditi ono što više ne trebaš nositi.
Ovo je tvoj siguran prostor u kojem si daješ dozvolu osjećati što god želiš bez osude, procjene i ocjene! I pokazati to te izbaciti ako te sputava i koči.
Jer ono što potiskujemo – ne nestaje.
Ali ono što osvijestimo i prodišemo – može se transformirati.

📩 Za prijave i više informacija javi se:
– inbox
– icatic@breathworkdetox.com
– 0989779640 (Viber, WhatsApp, SMS)

Europski dan zajedništva - Mladi stvaraju Europu
2026-05-09 10:00 - 15:00
Povodom obilježavanja Dana Europe održat će se događaj „Europski dan zajedništva – Mladi stvaraju Europu“, 9. svibnja 2026. godine na adresi Ulica pape Pavla II 9.
Cilj događaja je potaknuti zajedništvo, aktivno sudjelovanje mladih te promicanje europskih vrijednosti kroz edukativne i interaktivne aktivnosti.
Program događaja
10:00 – 11:00 Moja Europa u jednoj rečenici
Građani će imati priliku podijeliti svoja razmišljanja i poruke o europskim vrijednostima, zajedništvu i budućnosti Europe.
11:30 – 13:00 Sadnja „Drveta Europe“
Simboličnom sadnjom drveta naglašava se važnost održivog razvoja, očuvanja okoliša i brige za buduće generacije.
13:00 – 15:00 Europski kutak mladih
Održat će se interaktivna izložba učeničkih radova i kreativnih projekata mladih posvećenih europskim temama i zajedništvu.
Organizator događaja je LAG Strossmayer.
Na događaj su pozvani svi zainteresirani građani, mladi i posjetitelji koji žele obilježiti Dan Europe kroz zajedništvo, kreativnost i razmjenu ideja.

Orguljaški koncert u katedrali
2026-05-09 19:30 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U subotu, 9. svibnja u 19:30 sati u katedrali sv. Petra u Đakovu, orguljaški koncert održat će Katarina Lamotte (Javora), inače orguljašica u crkvi St. Vincent u Hendayeu (Francuska).
Koncert organizira Ured za crkvenu glazbu Đakovačko-osječke nadbiskupije. Ulaz je slobodan.
Foto: Đakovačko-osječka nadbiskupija

RETROSPEKTIVA 24. i 25. izložbe fotografija autora OBŽ
2026-05-11 19:00 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Izložba fotografija autora Osječko – baranjske županije, u organizaciji Fotokluba Osijek, vjerojatno je jedan od najvažnijih vizualnih događaja u regiji. Visoka kvaliteta radova koji pristižu svake godine govori o snažnoj fotografskoj sceni u županiji. Izložba se tradicionalno organizira krajem godine u Osijeku, a za izložbeni prostor do sada su služili umjetnički klubovi, razni izložbeni prostori, umjetnički centri, fakultet. Nakon toga je izložba gostovala u drugim gradovima županije.
Za dan Grada Đakova, FKK Đakovo i Fotoklub Osijek napravili su retrospektivu izložbi iz 2024. i 2025. godine. 80-ak fotografija je postavljeno u “našem” prostoru – predvorju Centra za kulturu Đakovo, gdje će izložba biti otvorena u ponedjeljak, 11. svibnja u 19 sati.

Otvorenje izložbe cjelogodišnjeg projekta OŠ "Ivan Goran Kovačić": „Sat bez kazaljki“
2026-05-13 17:00 - 18:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Osnovna škola „Ivan Goran Kovačić“ poziva sve zainteresirane na otvorenje izložbe cjelogodišnjeg projekta „Sat bez kazaljki“, koje će se održati 13. svibnja 2026. godine u 17:00 sati u Centar za kulturu Đakovo.
Izložba donosi prikaz učeničkih radova nastalih tijekom školske godine kroz temu prošlosti, sadašnjosti i budućnosti, a cilj projekta bio je potaknuti učenike na kreativno promišljanje o vremenu, životu i promjenama koje nas okružuju.
Pozivaju se roditelji, učenici i svi građane da im se pridruže i podrže trud, kreativnost i rad učenika.

15. Dječja Olimpijada DV-a Đakovo
2026-05-14 17:00 - 19:00 | Stadion “Đakovo”, Boškovićeva 17, Đakovo, 31400, Croatia (Local Name: Hrvatska)
HNK Đakovo Croatia i ove je godine domaćin najmlađim sudionicima iz dječjih vrtića s područja grada Đakova koji će, u sklopu 15. Olimpijade dječjih vrtića, odmjeriti snage u raznim sportskim disciplinama.
Početak u 17:00 sati
Stadion “Đakovo”, Boškovićeva 17, Pazarište
Očekuje nas dan ispunjen dječjim osmijesima, sportskim duhom i veselom atmosferom, uz natjecanja u kojima će najmlađi pokazati svoju spretnost, timski duh i ljubav prema sportu.
Pozivaju se roditelji, bake i djedovi te sve sugrađanke i sugrađani da svojim dolaskom podrže male sportaše i budu dio ovog posebnog događaja.

Predstava Pčelice – Teatar To Go & Gradsko kazalište Joza Ivakića Vinkovci
2026-05-14 18:00 - 19:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Predstava “Pčelice” koristi humor, glazbu i scenski pokret kako bi se bavila ozbiljnom temom: opstankom pčela i njihovim značajem za ljude i prirodni svijet. U središtu priče nalaze se trutovi Brzi i Medeni te radilica Propolisa, a radnja se temelji na pitanju: što bi se dogodilo kada bi u košnici ostali samo trutovi? Radnja se vrti oko teme što bi se dogodilo kad bi u košnici ostali samo trutovi. Bi li život, cvijeće i med još uvijek postojali? Dizajn predstave temelji se na konceptu slapstick komedije, koji naglašava glazbene elemente, situacijsku komediju i fizički pokret. Djeca mogu aktivno pratiti, smijati se i zabavljati dok uče važne informacije o pčelama i prirodnoj ravnoteži zahvaljujući ovoj metodi. Umjetnički cilj je pružiti jasnu poruku o značaju pčela, istovremeno uključujući dinamiku kazališne produkcije.
Zabavna i poučna predstava pomaže kulturnom, ekološkom i obrazovnom rastu djece. Potiče ekološku svijest, potiče razmišljanje o značaju pčela u svakodnevnom životu i prenosi ideju da čak i najsitniji organizmi igraju značajnu ulogu u održavanju prirodne ravnoteže na način koji je razumljiv i privlačan djeci. Podiže svijest o potrebi očuvanja okoliša i prirodnih resursa, a istovremeno predstavlja aktualno i globalno pitanje.
Autor i redatelj: Goran Smoljanović
Dramaturgija: Marta Maria Mekovec de Carvalho Pokupić
Igraju: Martina Terzić, Ivan Pokupić i Goran Smoljanović
Glazba: Ervin Lustig
Vizualni identitet i lutke: Zoe Špehar
Scenografija: Dražen Matijašević
Koprodukcija: Gradsko kazalište Joza Ivakić Vinkovci i Teatar To Go
Trajanje: 40 minuta
Uzrast: 3+
Cijena ulaznice: 6 EUR (djeca do 4 godine besplatno)
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

Dan škole OŠ Josipa Antuna Ćolnića
2026-05-15 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U petak, 15. svibnja 2026. OŠ Josipa Antuna Ćolnića obilježava 45. Dan škole.
U 8 sati izaslanstvo Škole obići će grobove preminulih djelatnika Škole na đakovačkom groblju.
U prijepodnevnim satima u vanjskim prostorima matične i područnih škola će se održati sportska natjecanja.
U 17:00 sati u školskoj sportskoj dvorani je svečana priredba povodom Dana škole. Glazbeno-scenski program akademije u cijelosti su, kao i svake godine pripremili učenici i nastavnici škole. Tema priredbe je Stazama djetinjstva.
Najboljim učenicima bit će uručene pohvale i nagrade. Ove godine, prema odluci Učiteljskog vijeća, nagrade za odličan uspjeh i uzorno vladanje ostvareno tijekom osmogodišnjeg školovanja u Ćolnićevoj školi primit će tridesetero (30) učenika.
Pohvale i nagrade primit će pojedinci i skupine, za zapažene rezultate na županijskim natjecanjima i smotrama.
Ističemo:

osvojeno 3. mjesto na Državnom natjecanju iz košarke 3×3 za dječake;
sudjelovanje na Državnoj smotri LiDraNo u kategoriji pojedinačnog dramskog izraza;
osvojeno 5. mjesto na Državnom natjecanju iz odbojke za djevojčice;
prijedlog za Državnu smotru LidraNo u kategorijama skupnog dramskog izraza, radijskog izraza i školskog lista;
osvojeno 3. mjesto na županijskom natjecanju iz tehničke kulture;
osvojeno 4. mjesto na međužupanijskom natjecanju mladeži Hrvatskog crvenog križa;
osvojena 4. mjesta na županijskim natjecanjima iz biologije i geografije;
osvojena 5. mjesto na županijskim natjecanjima iz hrvatskog jezika i tehničke kulture;
sudjelovanje na ukupno 11 županijskih i 5 državnih natjecanja iz sporta.

Promocija zbirke „Formula za sreću“
2026-05-15 18:00 - 20:00 | Gradska knjižnica i čitaonica Đakovo, Gradska knjižnica i čitaonica Đakovo, Đakovo, Hrvatska, 31400, Croatia (Local Name: Hrvatska)
U Gradskoj knjižnici i čitaonici Đakovo održat će se promocija zbirke poezije „Formula za sreću“ autorice Slavice Cvitanušić, u petak, 15. svibnja 2026. godine s početkom u 18:00 sati.
Posjetitelji će imati priliku upoznati autoricu i njezin poetski rad kroz razgovor o inspiraciji, stvaralaštvu i temama koje zbirka donosi. Program promocije moderirat će Marija Purgar i Silvija Portner.
Događaj će se održati u prostoru Gradske knjižnice i čitaonice Đakovo, na adresi Ulica bana Josipa Jelačića 30, Đakovo.

PLAF 2026 – 4. Revija planinarskog dokumentarnog filma
2026-05-15 18:00 - 22:30 | Kralja Tomislava13, Ulica kralja Tomislava 18, Đakovo, 31400, Croatia (Local Name: Hrvatska)
U organizaciji Planinarskog društva Đakovo i Foto kino kluba Đakovo održat će se PLAF 2026 – 4. Revija planinarskog dokumentarnog filma, u petak, 15. svibnja 2026. godine u kino dvorani Centra za kulturu Đakovo, na adresi Kralja Tomislava 13.
Program donosi projekcije planinarskih dokumentarnih filmova, prikaz nagrađenih ostvarenja te dodjelu priznanja i nagrada autorima. Revija se održava u sklopu obilježavanja Dana grada.
Program
18:00 Otvorenje PLAF2026
18:10 Prva projekcija
Prikaz pohvaljenih i ostalih filmova
19:50 Pauza
20:00 Druga projekcija
Prikaz nagrađenih filmova uz dodjelu nagrada i priznanja.
Svi filmovi nakon održavanja revije bit će dostupni online u ograničenom vremenskom razdoblju.

Razgovor s Vladimirom Matokovićem
2026-05-15 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Muzej Đakovštine Đakovo poziva sve zainteresirane na “Razgovor s Vladimirom Matokovićem”, koji će se održati u petak, 15. svibnja 2026. godine s početkom u 19 sati.
Vladimir Matoković ovogodišnji je dobitnik povelje zahvalnosti Grada Đakova za doprinos društvenom i kulturnom životu grada, a ovom će prilikom predstaviti svoj dugogodišnji rad na očuvanju baštine te dio svoje bogate privatne zbirke.

Predstavljanje knjige Biljane Ćulafić: "Dnevnik psihoterapeuta"
2026-05-16 18:30 - 20:00 | Caffe bar “Black & White”, Caffe bar "Black & White", Đakovo, Hrvatska, 31400, Croatia (Local Name: Hrvatska)
O knjizi će govoriti Maja Bošnjak (NLP Coach) i autorica Biljana Ćulafić.

Predstavljanje knjige "Amerika, klinci i tanki živci"
2026-05-20 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
ROĐENI ĐAKOVČANIN, DRAŽEN NENADIĆ, odjenuo je „figurativnu pregaču” i preuzeo zadaću koju tradicionalno najčešće preuzima žena.
Emocionalna stanja koja prolazi svaka žena u takvoj ulozi ovog je puta iskusio muškarac. Bijeg od svakodnevne rutine – kuhanje, čišćenje, presvlačenje pelena, hranjenje, uspavljivanje – bilo je vođenje dnevnika koji je poslužio kao predložak za ovu ŽIVOTNU, ZANIMLJIVU I DUHOVITU KNJIGU.

Proljetni sajam u Bučju Gorjanskom
2026-05-22 16:00 - 19:00 | Bučje Gorjansko
Udruga Fenix organizira Proljetni sajam koji će se održati 22. svibnja 2026. godine s početkom u 16:00 sati u Bučju Gorjanskom.
Posjetitelje očekuje bogata ponuda domaćih proizvoda, rukotvorina i gastro specijaliteta. Na sajmu će svoje proizvode predstaviti OPG-ovi, obrti, udruge i ostali izlagači s raznovrsnom ponudom: med i proizvodi od meda, domaće rakije i likeri, sirevi, sapuni od kozjeg mlijeka, cvijeće, rukotvorine i unikatni proizvodi
U gastro ponudi moći ćete uživati u ukusnim hamburgerima i osvježavajućim pićima, a večernje sate upotpunit će zabavni program.
Svi zainteresirani izlagači mogu se prijaviti na broj: 095/559-0358

CAC Đakovo - nacionalna kinološka izložba pasa 2026.
2026-05-23 | Kinološko društvo Đakovo, Ul. Zvečaj II bb, Đakovo, Đakovo, 31400, Croatia (Local Name: Hrvatska)
CAC Đakovo je nacionalna kinološka izložba pasa koja će se održati 23. svibnja 2026. godine na terenu Kinološkog društva Đakovo (Zvečaj bb), u sklopu manifestacije „Slavonia Spring Shows“.
Događaj okuplja brojne uzgajivače i ljubitelje pasa, a uz redovnu izložbu održat će se i specijalna izložba za hrvatskog ovčara. Posjetitelji će imati priliku vidjeti raznolike pasmine, uživati u natjecateljskom programu te pratiti ocjenjivanje domaćih i međunarodnih sudaca.

Dan otvorenih vrata DVD-a Đakovo
2026-05-23 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Dobrovoljno vatrogasno društvo Đakovo poziva sve građane na Dane otvorenih vrata koji će se održati u subotu, 23. svibnja 2026. godine, u dvorištu DVD-a Đakovo, na adresi Splitska 19 u Đakovu. Ovaj događaj prilika je za sve zainteresirane da iz prve ruke upoznaju rad vatrogasaca, njihovu opremu, vozila i svakodnevne izazove s kojima se susreću.
Posjetitelji će imati priliku razgovarati s članovima društva, razgledati vatrogasna vozila i opremu te sudjelovati u zanimljivim edukativnim i zabavnim aktivnostima namijenjenima djeci i mladima. Poseban naglasak stavljen je na približavanje vatrogasnog poziva mlađim generacijama i poticanje zajedništva, humanosti i spremnosti na pomaganje drugima.
Tijekom događaja zainteresirani će moći isprobati dio vatrogasne opreme i steći uvid u vještine potrebne za ovaj odgovoran i plemenit poziv. Organizatori ističu kako je cilj događaja približiti građanima važnost dobrovoljnog vatrogastva te motivirati nove članove da se uključe u rad društva.
„Dođi, saznaj, uključi se! Tvoj poziv može biti nečiji spas!“ poručuju iz DVD-a Đakovo.
Više informacija o događaju građani mogu pratiti putem društvenih mreža DVD-a Đakovo.
Foto: Moje Đakovo

Otvorenje izložbe fotografija „Gorjanske ljelje – 25 godina obnovljenog običaja”
2026-05-23 12:30 - 13:30 | Gorjani, Gorjani, Gorjani, Hrvatska, 31422, Croatia (Local Name: Hrvatska)
KUD „Gorjanac” Gorjani poziva vas na otvorenje izložbe fotografija „Gorjanske ljelje – 25 godina obnovljenog običaja”, koje će se održati 23. svibnja 2026. godine u 12:30 sati u KTC-u „Lucija Karalić” Gorjani.
Izložba, koju je pripremila Marija Ilakovac, donosi pregled četvrt stoljeća očuvanja i njegovanja jedinstvenog tradicijskog običaja Gorjanskih ljelja kroz fotografije koje svjedoče o bogatoj kulturnoj baštini i zajedništvu mjesta Gorjani.

Godišnji skup Hrvatskog etnološkog društva: „Prakse, politike i transformacije baštine“
2026-05-24 - 2026-05-26 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Đakovo će od 24. do 26. svibnja 2026. godine biti domaćin Godišnjeg skupa Hrvatskog etnološkog društva pod nazivom „Prakse, politike i transformacije baštine“, koji će okupiti brojne etnologe, kulturne antropologe, muzealce, istraživače i stručnjake iz područja kulturne baštine iz Hrvatske i inozemstva. Skup će se održavati u Kući susreta Đakovačko-osječko nadbiskupije, a tijekom tri dana sudionike očekuje bogat program predavanja, panela, rasprava i terenskih obilazaka.
Program skupa obuhvaća niz aktualnih tema vezanih uz očuvanje, interpretaciju i transformaciju materijalne i nematerijalne kulturne baštine, a posebna će se pažnja posvetiti ulozi tradicije u suvremenom društvu, kulturnim politikama, festivalima, muzejskim praksama te digitalizaciji baštine. Kroz više tematskih sesija predstavit će se istraživanja i primjeri dobre prakse.
Sudionici skupa imat će priliku upoznati i bogatu baštinu Đakovštine. Već prvoga dana organizirano je praćenje Proljetnog ophoda ljelja u Gorjanima, jednog od najpoznatijih običaja slavonske tradicijske kulture koji se nalazi na UNESCO-ovu Reprezentativnom popisu nematerijalne kulturne baštine čovječanstva. Uz stručni dio programa, predviđeno je i razgledavanje đakovačke katedrale sv. Petra te Muzej Đakovštine, čime će sudionici imati priliku pobliže upoznati kulturno-povijesnu baštinu grada domaćina.
Tijekom skupa održat će se i paneli o održivosti baštine, interpretacijskim centrima, ulozi muzeja u suvremenom društvu te izazovima očuvanja tradicijskih znanja i običaja u vremenu digitalnih transformacija. Posebno mjesto u programu zauzimaju teme vezane uz folklorne manifestacije, tradicijsko ruho, etnografske zbirke i identitet lokalnih zajednica.
Organizacijom ovoga značajnog znanstveno-stručnog skupa Đakovo još jednom potvrđuje svoju važnu ulogu u očuvanju i promicanju kulturne baštine Slavonije i Hrvatske te postaje mjesto susreta stručnjaka koji svojim radom pridonose razumijevanju i zaštiti tradicijske kulture.
Sva predavanja i paneli otvoreni su za javnost.

Dizajn plakata: Studio Kajba

Predstavljanje knjige "U srcu divljine" (Bruno Šimleša)
2026-05-26 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Knjiga U srcu divljine autora Brune Šimleše inspirativan je putopis koji prati njegovu nevjerojatnu avanturu hodanja Pacific Crest Trailom, od Meksika do Kanade, kroz 4482 kilometra divljine, izazova i osobnog rasta.
Ova knjiga o putovanju, izdržljivosti i pomicanju granica donosi motivaciju, avanturu i duboku životnu inspiraciju za ljubitelje putopisa, prirode i čitatelje koji traže priču o hrabrosti i ostvarenju snova.
Najveći izazov predstavljali su ekstremni vremenski uvjeti, odvojenost od obitelji, kao i susreti s divljim životinjama, ponajprije medvjedima i čegrtušama. Iako i u knjizi Bruno piše da mu divlji ljudi zadaju više problema od divljih životinja.
Staza vodi kroz pustinju južne Kalifornije pa preko ogromnih masiva Sierra Nevade gdje se penješ i preko 4000 metara. Slijede požarom opustošeni predjeli sjeverne Kalifronije i Oregona da bi završila u predivnoj i zahtjevnoj državi Washington, prepunoj iznenađenja. Započeo je s danima od 30-35 km hodanja, a završio s 50 km u danu.
No nije ovo priča o brojevima. Već o snovima. Koji ne vole biti na čekanju. I koji god da su vaši snovi, nadamo se da će vas knjiga inspirirati da krenete prema njima. Korak po korak. Dan po dan. San po san. Jer snovi postoje da bi se živjeli!

Predstavljanje slikovnice "Marko u Kopačkom ritu"
2026-05-27 14:00 - 15:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Galeb Marko, simpatični i znatiželjni galeb klaukavac, vodi djecu po našim nacionalnim parkovima i parkovima prirode te ih upoznaje s njihovim stanarima.
Do sada je posjetio četrnaest parkova – nacionalne parkove Krka, Mljet, Paklenica, Sjeverni Velebit, Brijuni, Risnjak i Plitvička jezera i parkove prirode Telašćica, Vransko jezero, Biokovo, Lastovsko otočje, Učka, Lonjsko polje i Kopački rit.
Cilj serijala Pustolovine galeba Marka po parkovima Hrvatske je djeci približiti prirodu i njene najvrijednije dijelove – nacionalne parkove i parkove prirode. Priče su i svojevrsna pozivnica za naše parkove.
MARKO U KOPAČKOM RITU
Galeb Marko voli istraživati pa znatiželjno posjećuje hrvatske nacionalne parkove i parkove prirode. Park prirode Kopački rit posjetio je u društvu Tene, mlade ženke orla štekavca. Preletjeli su zajedno cijeli park, uživali u pogledu na jezera, ribnjake i kanale, pašnjake i livade te guste šume tog divnog močvarnog područja. Saznao je Marko koliko je to poplavno područje bogato živim svijetom, upoznao njegove zanimljive stanare, bučnog jelena Arpada, barsku kornjaču Zlatku, štuku Zitu i mnoge druge.
Marko u Kopačkom ritu zanimljiva je, zabavna i poučna priča iz Kopačkog rita nakon koje će djeca poželjeti posjetiti ovaj divni park prirode.

Enis Bešlagić u Đakovu s autorskom predstavom „Da sam ja neko“
2026-05-27 20:00 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Enis Bešlagić ponovno u Đakovu s autorskom predstavom „Da sam ja neko“
Enis Bešlagić ponovno u Đakovo donosi svoju autorsku predstavu „Da sam ja neko“ – priču u kojoj se smijeh i emocija neprestano isprepliću, a životne situacije postaju ogledalo u kojem će se svatko prepoznati.
Srijeda 27.5.2026. u 20 sati

Predstavljanje monografije dr. sc. Margarete Matijević: ĐAKOVO POSLIJE STROSSMAYERA
2026-05-29 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U petak 29. svibnja s početkom u 19 sati održat će se u Muzeju Đakovštine Đakovo predstavljanje monografije dr. sc. Margarete Matijević: “ĐAKOVO POSLIJE STROSSMAYERA. Panoramski pregled đakovačkih listova Hrvatske pučke novine (1907.-1913.) i Djakovačke hrvatske pučke novine (1913.-1914.)“.
Knjigu će predstaviti:
– dr. sc. Margareta Matijević (Hrvatski institut za povijest)
– dr. sc. Stanko Andrić (Hrvatski institut za povijest – Podružnica za povijest Slavonije, Baranje i Srijema)
– dr. sc. Stjepan Matoković (Hrvatski institut za povijest)
Monografija je rezultat dugogodišnjeg predanog rada i istraživanja dr. sc. Margarete Matijević đakovačkih listova Hrvatske pučke novine (1907.-1913.) i Djakovačke hrvatske pučke novine (1913.-1914.), a koje su odraz života ljudi slavonskoga kraja u rasponu od gotovo jednoga desetljeća. O knjizi će nakon pozdravne riječi ravnateljice Muzeja Marine Božić govoriti dr. sc. Stanko Andrić s Hrvatskog instituta za povijest – Podružnica za povijest Slavonije, Srijema i Baranje, zatim recenzent dr. sc. Stjepan Matković s Hrvatskog instituta za povijest u Zagrebu i autorica dr. sc. Margareta Matijević s Hrvatskog instituta za povijest u Zagrebu. Monografija donosi nove spoznaje o dinamici života ljudi đakovačkoga kraja te otvara mogućnosti i za daljnja istraživanja. Izdavanje knjige novčano je pomoglo i Ministarstvo znanosti, obrazovanja i mladih Republike Hrvatske.
